b'\n_START_ARTICLE_\nVladimir Beba Popovi\xc4\x87\n_START_SECTION_\n\xc5\xbdivljenjepis\n_START_PARAGRAPH_\nRojen je v Srbiji leta 1958. Kon\xc4\x8dal je Ekonomsko fakulteto Univerze v Beogradu. Koncem osemdesetih let je postal prvi direktor multinacionalne ogla\xc5\xa1evalske verige Ogivly & Mather za obmo\xc4\x8dje Jugoslavije. Z uvajanjem ve\xc4\x8dstrankarstva v Srbiji je Vladimir Popovi\xc4\x87 prevzel aktivno vlogo v politi\xc4\x8dnem \xc5\xbeivljenju srbske opozicije in od samega za\xc4\x8detka kreiral marketin\xc5\xa1ko kampanjo za ve\xc4\x8dino strank tedanje opozicije. Od leta 1994 je pri\xc4\x8del nenehno sodelovati z Demokratsko stranko in njenim predsednikom Zoranom \xc4\x90in\xc4\x91i\xc4\x87em. Popovi\xc4\x87 je tem obdobju bil manager vseh politi\xc4\x8dnih volilnih kampanj v katere je bila vklju\xc4\x8dena DS, kot tudi opozicijskih koalicij, in sicer koalicije Zajedno, Savez za promene, itd. Bil je tudi direktor volilne kampanje koalicije DOS. Popovi\xc4\x87 je po demokrati\xc4\x8dnih spremembah stopil v vlado in je bil anga\xc5\xbeiran pri sestavljanju kabineta predsednika vlade, potem pa prevzel sestavo in vodenje Urada za komunikacije vlade Republike Srbije. To funkcijo je opravljal do sredine leta 2003, ko se je vrnil v svoje podjetje in ogla\xc5\xa1evanju._NEWLINE_Od leta 2004 je s svojimi izku\xc5\xa1njami dalje prispeval k razvoju civilne dru\xc5\xbebe v Srbiji. Sodeloval je pri izdelavi \xc5\xa1tevilnih projektov predvsem v sodelovanju s komitejem pravnikov za \xc4\x8dlovekove pravice Yucom iz Beograda in gospo Biljano Kova\xc4\x8devi\xc4\x87 Vu\xc4\x8do. Aktivno je nudil svoje storitve, pomagal me\xc5\xa1\xc4\x8danskim strankam v Srbiji in sodeloval pri oblikovanju novih liberalnih in demokrati\xc4\x8dnih gibanj in strank. Od leta 2005 \xc5\xbeivi in dela na Dunaju, v Londonu in Podgorici. Kon\xc4\x8dal je \xc5\xa1tevilne specializacije s podro\xc4\x8dja politi\xc4\x8dnega marketinga, dr\xc5\xbeavne uprave, medijev in izvajanja medijske strategije.'